钦定古今图书集成/明伦汇编/氏族典/第236卷 > 张进之
## 钦定古今图书集成/明伦汇编/氏族典/第236卷 > 张进之

按《宋书张进之传》：“进之，永嘉安固人也。为郡大族，少
有志行，历郡五官主簿，永宁、安固二县领校尉。家世
富足，经荒年，散其财救赡乡里，遂以贫罄，全济者甚
多。进之为太守王味之吏，味之有罪当见收，逃避投
进之家，供奉经时，尽其诚力。以本村浅近，移入池溪，
味之堕水沉没，进之投水拯救，相与沈沦，危而得免。”
时劫掠充斥，每入村抄暴，至进之门，辄相约勒，不得
侵犯，其信义所感如此。元嘉初，诏在所蠲其繇役